ਮੁੱਤਾਹਿਦਾ ਕ਼ੌਮੀ ਮੂਵਮੈਂਟ
ਮੁੱਤਾਹਿਦਾ ਕ਼ੌਮੀ ਮੂਵਮੈਂਟ (MQM) ਪਾਕਿਸਤਾਨ ਦੀ ਇੱਕ ਧਰਮ-ਨਿਰਪੱਖ ਪਾਰਟੀ ਹੈ, ਜਿਸਦਾ ਮੁੱਢ ਅਲਤਾਫ਼ ਹੁਸੈਨ ਨੇ 1984 ਵਿੱਚ ਬੰਨ੍ਹਿਆ ਸੀ। ਇਹ 1978 ਵਿੱਚ ਇੱਕ ਵਿਦਿਆਰਥੀ ਤਹਿਰੀਕ ਵਾਂਗ ਸ਼ੁਰੂ ਹੋਈ ਸੀ, ਜਿਸਦਾ ਨਾਂਅ ਆਲ ਪਾਕਿਸਤਾਨ ਮੁਹਾਜਰ ਸਟੂਡੈਂਟ ਯੂਨੀਅਨ (APMSO) ਸੀ। ਇਸਨੇ 1984 ਵਿੱਚ ਮੁਹਾਜਿਰ ਕ਼ੌਮੀ ਮੂਵਮੈਂਟ ਨਾਂਅ ਦੀ ਪਾਰਟੀ ਨੂੰ ਜਨਮ ਦਿੱਤਾ। 1997 ਵਿੱਚ ਮੁਹਾਜਰ (ਮਤਲਬ ਸ਼ਰਨਾਰਥੀ) ਸ਼ਬਦ ਹਟਾ ਕੇ ਮੁੱਤਾਹਿਦਾ (ਮਤਲਬ ਇੱਕਮੁਠ) ਕਰ ਦਿੱਤਾ ਗਿਆ। ਇਹ ਪਾਰਟੀ ਕਰਾਚੀ ਦੇ ਖੇਤਰ ਵਿੱਚ ਖ਼ਾਸ ਪ੍ਰਭਾਵ ਰੱਖਦੀ ਹੈ। ਮੁੱਤਾਹਿਦਾ ਕ਼ੌਮੀ ਮੂਵਮੈਂਟ ਸਿੰਧ ਦੀ ਦੂਜੀ ਸਭ ਤੋਂ ਵੱਡੀ ਪਾਰਟੀ ਅਤੇ ਪਾਕਿਸਤਾਨ ਦੀ ਕੌਮੀ ਅਸੈਂਬਲੀ ਦੀ ਚੌਥੀ ਸਭ ਤੋਂ ਵੱਡੀ ਪਾਰਟੀ ਹੈ।